Google Chrome 76 ще блокира достъпа на уеб сайтове до инкогнито режима на браузъра | Digital.bg
Водещите уеб браузъри предлагат полезни функции, с които да скрием данните от сърфирането си в интернет. Използването на инкогнито режими е подходящо решение, когато ни се налага да работим с чуждо устройство. Ако сте потребител на Google Chrome е добре да знаете, че "Incognito Mode" не функционира по начина, който очаквате. Компанията вече потвърди за подобен проблем и допълни, че работи над софтуерен ъпдейт, който да го отстрани.
От Google потвърдиха, че много скоро потребителите ще могат да сърфират анонимно в интернет, след като стартират инкогнито режима. Това ще стане с премиерата на Google Chrome 76, който ще е наличен от 30 юли, съобщава Engadget. Новата версия предлага пач, който отстранява сегашната уязвимост, позволяваща уеб сайтове да разбират кога сте отворили инкогнито режим и в някои случаи дори ви карат да се логнете преди да видите съдържанието, което искате.
Google са въвели ключови промени в своята FileSystem API система, която ще предотврати варианта даден сайт да знае дали сте активирали функцията. Предвидени са и допълнителни ъпдейти, които ще предотвратяват възможността това да се случи в бъдещите версии на Google Chrome. По този начин потребителите могат да бъдат сигурни, че данните за активността им в инкогнито режим ще остане анонимна и няма да попадне в ръцете на хакери и приложения от трети страни.
Oще от Digital: Как да активираме инкогнито режима в браузърите Google Chrome, Mozilla Firefox, Safari и Opera
уеб браузъри  Google Chrome  инкогнито режими  интернет